“Troonide mängu” viimase hooaja teine osa on enne ametlikult eetrisse jõudmist internetti lekkinud. Spoilerite kartjatel tasub internetis surfates astuda ettevaatlikul ja tasasel sammul.
Leke pärineb Saksamaalt, kus Amazon Prime’i kasutajad avastasid, et pärast “Troonide mängu” hooaja avaosa lõppu hakkas kohe automaatselt mängima järgmine episood. Nobenäpud on juba jõudnud teise osa salvestada ja selle internetiavarustesse paisata.
“Troonide mängu” viimase hooaja avapauk on tekitanud HBOle omajagu peavalu. Ka eelmisel nädalal eetrisse jõudnud hooaja avaosa lekkis varakult ja lekkinud on ka detaile mitmete tulevaste episoodide stsenaariumitest.